A Igrexa de Santo Estevo de Ribas de Miño, está situada no concello de O Saviñao - Lugo, moi preto do Río Miño, entre viñedos pertencentes a "ribeira sacra do Miño". Foi construída a mediados do último terzo do s. XII, a súa construción relacionase coa obra do Mestre Mateo. Ten unha única nave, muros de cadeirado granítico con contrafortes exteriores e cuberta a dúas augas. A fachada ten unha porta abucinada enmarcada por arcos de descarga en forma de portas, un rosetón e un "gardachoivas" de arcos. Catro arquivoltas enmarcan a portada en directriz de medio punto, no interior desta atópanse sete figuras, sedentes, con instrumentos, a segunda das arquivoltas decórase con duas baquetas con escocia chea de cuñas, a terceira presenta un dobre trenzado e a cuarta un baquetón anelado con talos e unha flor. A parte exterior do conxunto, apoiado en catro pares de columnas acodilladas con fustes marmóreos e capiteis traballados. Unha faixa lombarda percorre o aleiro con adornos de cabezas humanas e animais. No interior conta con retablos do S XVII asi como figuras esculpidas en madeira e en pedra.\nEstá declarada Monumento Nacional de carácter histórico-artístico.\nDeste lugar parte a ruta "Ribeira Sacra do Miño", que transcorre entre viñedos e ofrece unhas vistas espectaculares do conxunto da ribeira e do Río Miño.\nPublicado por m graña ás 17:29\nEtiquetas: Mosteiros, Santo Estevo de Ribas de Miño\nMédulas, O Bierzo, Minas Romanas\nMédulas, O Bierzo, Minas Romanas. Os custos que supuxo manter o imperio Romano, a cobiza de persoas que coma hoxe se mantén, unha mostra é o intento de minas de Corcoesto, levaron ata As Medulas miles de soldados, escravos e ata asalariados, da orde de uns 11000, para arrincar da terra arxilosa o ouro, metal de maior importancia especulativa que utilidade industrial.\nSegundo estudos a primeira explotación levouse a cabo de forma artesanal, con batea, é dicir, extraendo, limpando e cribando as areas nas que se atopaban as pebidas auríferas, que despois eran lavadas cunha batea. Pero a explotación masiva e a que deixou os restos que hoxe podemos ver levouna a cabo o imperio romano. Para a extracción do ouro, a través de canles, moitos deles escavados en rochas e que chegaron a alcanzar mais de 100 km, transvasaron auga dos ríos Douro e Sil, esta auga era almacenada nuns depósitos desde os que se botaba sobre as galerías, previamente escavadas na montaña, aínda hoxe podemosmos percorrer algunhas delas abandonadas sen derruír, esta auga producía o derrube da montaña, arrastrando a terra, pedras, e o ouro, todo mesturado, que conducían ata a denominada canle de lavado, onde o ouro quedaba depositado nos filtros compostos por toxos e xestas.\nPublicado por m graña ás 12:13\nEtiquetas: Médulas, Minas Romanas, O Bierzo\nMosteiro de Pesqueiras\nMosteiro de Pesqueiras situado na parroquia de Sta. Mª de Pesqueiras, Chantada. Este mosteiro atópase situado nunha paraxe de soutos centenarios, moi preto do encoro de Belesar. Poida que o nome desta igrexa monástica este en relación cunha arte de pesca bastante estendida non curso medio-baixo do río Miño: a pesqueira, ou tamén chamado caneiro.\nA igrexa consta dunha nave divida en dous tramos un deles apoiado en contrafortes exteriores. O teito é de madeira, recentemente restaurado. A ábsida presenta un arco triunfal con peche nos salmares, columnas nunha orde, capiteis de fitaría e imposta sinxela que discorre polo testeiro. Tamén presenta unha fiestra de medio punto con columnas apoiadas por riba do arco de acceso.\nSon de grande valor artístico as pinturas murais do interior entre as que atopamos diversas escenas bíblicas: pasaxes referentes á Resurrección dos mortos, a Anunciación da Virxe, a imaxe de María co Neno (século XV) ou a Resurrección de Cristo.\nPero a verdadeira xoia escultórica do templo estaba na talla de Santa María de Pesqueiras; totalmente románica, hierática e sedente, posuía un grande valor artístico, desta consérvase unha copia dado que a orixinal perdeuse nun incendio que asolou a igrexa nova de Pesqueiras a onde fora trasladada.\nEtiquetas: Mosteiro de Pesqueiras, Mosteiros\nO Castelo de Pambre está situado no alto dun acantilado, polo tanto fácil de defender, á beira do río Pambre, nun dos tramos de máis beleza. É un exemplo de arquitectura militar medieval de Galicia. Foi construído por Gonzalo Ozores de Ulloa en torno a 1375. De planta cadrada, e cercado por unha muralla de planta irregular que se adapta ao terreo. Os muros son de cachotería e cantaría de granito. O edificio central está formado por unha a torre, de planta cadrada, flanqueada por outras catro de menor tamaño, tamén cadradas, e que se localizan en cada un dos ángulos da torre maior e comunicadas entre si por unha muralla. Accédese ao patio interior por un portalón adintelado practicado na muralla. Os irmandiños non foron capaces de derrubalo. Baixando ata o río atopamos unha ponte e os restos duns muíños. Subindo río a riba podemos ver os restos dunha minicentral eléctrica, situada á altura do castelo.\nEtiquetas: Castelo de Pambre, Castelos


Os máis de mil profesionais dos distintos ámbitos relacionados coa diabetes que chegan a Vigo teñen contratadas unhas 1.800 pernoctas en 16 hoteis da cidade. Ademais, o Auditorio Palacio de Congresos "Mar de Vigo" contará coa presenza de 24 laboratorios que presentarán os seus produtos aos asistentes.\nEsta cita de nivel nacional, que ten lugar en Vigo por primeira vez, tratará todos os aspectos relacionados coa diabetes, desde os puntos de vista clínico, investigador e do tratamento ao paciente.\nSobre esta última cuestión, a cita viguesa ten previsto organizar actividades para os afectados por esta enfermidade. O próximo sábado, ás 11:30 horas e por preto de dúas horas de duración, o simposio cos pacientes afondará nos aspectos informativos e educacionais do tratamento.\nOutra novidade que terá lugar en Vigo ten que ver cos animais, pois presentarase un sistema polo que os cans poden detectar e avisar ao paciente dunha eventual caída do nivel de glucosa, un proxecto pioneiro de implantación en España e Europa.\nA organización calcula que o 10% da poboación española padece diabetes. O Comité Local responsable do Congreso está conformado por Reyes Luna, Manuel Sas, Vicky Hierro, Manuel Martínez Barral, Emilio Gil Martín, Francisco Javier García Soidán e Ricardo V. García-Mayor, o seu presidente.


Amigos da Terra :: Cooperación » 2006 » Maio\nArquivo de Novas Maio, 2006\nAmigos da Terra participa na Feria Solidaria e do Comercio Xusto en Carballiño, Ourense\nActualidade de Cooperación · Maio 2006\nO área de voluntariado do Concello do Carballiño organiza con patrocinio da obra Social de Caixa Galicia a Feria Solidaria de e do Comercio Xusto nesta participará Amigos da Terra os días 24 ao 26 de maio, en horario de 10:30h – 13:30h e 16:00 – 20:00.\nA feria permitirá a promoción das actividade que desenvolve Amigos da Terra nos ámbitos da solidaridade, mostrando os distintos proxectos que desenvolvense en países como Nicaragua e O Salvador.\nTamén teremos a oportunidade de concienciar a poboación na importancia do consumo do comercio xusto, para contribuir na mellora das condicións dos pobos menos favorecidos, ademáis e unha forma de intercambiar ideas entre as ONG,s participantes.\nO Parlamento de Galicia aproba o Plan Director de Cooperación 2006-2009\nO Parlamento de Galicia aprobou nos pasados días o primeiro Plan Director da Cooperación Galega 2006-2009, documento que marca as liñas estratéxicas da acción da solidariedade galega a favor do desenvolvemento. É o marco de referencia do traballo que se realice dende os diferentes ámbitos de intervención: Administración autonómica ou local, ONGDs, empresas privadas…\nSete obxectivos concretan con claridade as liñas estratéxicas de actuación, todos eles amplamente desenvolvidos no propio Plan:\nRealizar unha política activa e integral de fomento do coñecemento das desigualdades no mundo, de sensibilización da poboación galega para a súa superación e de educación para o desenvolvemento\nFortalecer todos os actores do sistema galego de cooperación. Procura da integración e o traballo conxunto.\nMellorar a calidade técnica e operativa do sector. Orientación cara ao cumprimento de obxectivos.\nAmpliar e ordenar os medios da cooperación galega.\nImplicar e procurar sinerxías cos sectores galegos con experiencia de valor para a cooperación.\nFomentar o comercio xusto e o consumo responsable.\nElaborar estratexias para as prioridades da cooperación galega.\nDende Amigos da Terra creemos que o Plan de Cooperación é un bo instrumento para marcar as pautas a seguir neste eido.


Noticia presentación campaña Ven A las Rías Baixas - Detalle noticia - Turismo Rias Baixas\n“Ven Ás Rías Baixas” é a nova campaña da Deputación para reactivar o turismo na provincia de Pontevedra\nCarmela Silva insiste na seguridade do destino e a autenticidade da súa oferta: natureza, patrimonio e gastronomía no paraíso\nA Deputación de Pontevedra lanza “Ven”, a nova campaña de reactivación turística presentada hoxe pola presidenta provincial Carmela Silva, acompañada pola cantante Najla Shami, “a voz e o rostro que conduce un audiovisual que toca as emocións”. O vídeo, que tamén desenvolve os hastag “Ven a Rías Baixas, Ven a Pontevedra Provincia”, se dirixe directamente ás persoas visitantes “porque chegou o momento de que veñades”, lles garante un destino “absolutamente seguro”, lémbralles que durante a crise “estivemos a coidar este regalo para ter unha provincia aínda mellor”, e pídelles que “agora si, sigan o seu instinto e desfruten dun sitio e dunhas xentes máxicas”.\nBosques, rías, praias, viñedos, fervenzas, faros, pazos e castelos da provincia se unen neste novo audiovisual sobre o que Carmela Silva sinalou “que deixa claro que se queres coñecer e vivir un destino de natureza, fermoso, cunha riqueza patrimonial e unha gastronomía incribles, hai que vir a Rías Baixas, a Pontevedra Provincia”. A presidenta sinalou que esta campaña ten que entenderse tendo en conta o que fixo a Deputación desde o principio da crise sanitaria.\n“Toda a nosa acción adaptouse ao novo escenario como a campaña “Viaxa mañá” cunha mensaxe de responsabilidade, pensando na seguridade, animando a que aprazasen as súas viaxes, e dicíndolles que nese tempo de peche estabamos a gardar e coidar todos os nosos tesouros para que estiveran aínda mellor cando o turismo puidese volver. E agora, chegou ese momento”.\n“Ven” continúa a estela de “Sigue o teu instinto”, a campaña “que precisamente aposta polo turismo que agora máis se demanda, de natureza, sostible, non masificado e vinculado á cultura. De feito temos toda a programación preparada para que as persoas visitantes tamén poidan desfrutar dela”, dixo a presidenta. Está dirixida ao turismo nacional e do norte de Portugal “e con esta liña de novo aliñámonos coa estratexia da Secretaría de Estado de Turismo, desde o inicio da pandemia, de fomentar o turismo de proximidade. Tamén adaptamos a nosa mensaxe aos retos da Organización Mundial de Turismo sobre sustentabilidade, crecemento ético e seguridade”.\nUnha embaixadora de luxo\nNajla Shami é a cantante que pon voz e rostro á campaña, amais de que a banda sonora do audiovisual é un dos seus temas. Ela percorre a provincia animando a visitar Rias Baixas, e como dixo Carmela Silva “é unha das voces máis representativas da cultura en Galicia, a perfecta embaixadora da provincia coa música, coa palabra e co seu compromiso coa terra”. Shami mostrou o seu orgullo por participar. “É un enorme pracer. Estou namorada desta provincia. Galicia comprende moi ben a multiculturalidade porque a viviu na súa pel. A súa xente é máxica, especial, única e distinta a todos os seres do planeta. O turismo ten que vir e desfrutalo”.\nPropostas de “Escapadas”\nXunto ao audiovisual, as redes ofertarán propostas de “escapadas”, amais doutras experiencias e actividades que poden facer durante a súa estadía. Son 13 escapadas, que se poden facer nun día o en varios combinando varias delas, sete pola costa e seis polo interior chegando a todas as comarcas e invitando a desfrutar dos seus atractivos. Na costa hai propostas na Ría de Arousa, a de Pontevedra e a de Vigo ou O Morrazo; e no interior a beira do río Miño, desde o Condado ata O Rosal; a zona do Deza e Terra de Montes; a comarca de Caldas, ou a de Fornelos e Pazos de Borbén.\nA campaña conta xa cun ambicioso plan de promoción que se prolongará ata finais de ano cun investimento de 116.000 euros. Irá dirixida a persoas de entre 35 e 60 anos e tamén a turismo familiar que viven en contornas de cidades ou áreas urbanas de máis de 50.000 habitantes. “Queremos chegar –asegurou Carmela Silva- a 12 millóns de persoas e captar ao público interesado en turismo cultural e de natureza, os produtos máis buscados e demandados polas persoas que se interesan polo noso destino”.\nRespecto ás accións, a presidenta detallou que a campaña terá incidencia en medios online e off line, “pero apostando pola dixitalización na liña seguida pola Rede de Destinos Turísticos Intelixentes da que somos membros da executiva”. Deste xeito, “os medios online permitirán que teñamos información fundamental para tomar decisións acertadas, como poder medir en tempo real as campañas o que nos axuda a tomar medidas adecuadas, segmentación xeográfica e a ter así un impacto directo no target de público que buscamos”. En canto aos medios off line, insertaranse “vídeos onde imos amosar imaxes moi impactantes, fixando a nosa imaxe de marca cunha versatilidade de formatos que nos vai permitir poder chegar á xente”.\nA campaña desenvolverase no verán (ata o 16 de agosto), e en outono (1 de setembro ao 13 de decembro). Na primeira fase, con impacto en Galicia, no resto do estado e en Portugal, as accións van estar dirixidas a ter presenza en redes sociais, reach media e revistas especializadas, así como na SmartTV, empregada por máis de 10 millóns de españois, nas principais plataformas.\nPola súa banda, a segunda fase no outono, centrarase en zonas estratéxicas para captar visitantes como Madrid, País Vasco, Asturias e Castela a Mancha. Neste caso, “estará moi centrada en produtos de turismo cultural e de natureza e faranse en medios nacionais e redes sociais con iniciativas de cara as pontes, cando a xente fai pequenas escapadas”.


Tres detidos en distintas localidades do Barbanza por tráfico de cocaína – O Barbanza\nTres detidos en distintas localidades do Barbanza por tráfico de cocaína\nA Garda Civil do Posto Principal de Boiro intensificou o seu labor enfocado a loitar contra o tráfico de drogas polo miúdo na comarca coruñesa do Barbanza e detivo o pasado mes de abril a tres persoas por outros tantos supostos delitos contra a saúde pública na modalidade de tráfico de drogas mediante o menudeo. Todos eles xa postos a disposicion xudicial e investigados.\nSegundo informa o Instituto Armado, a primeira detención tivo lugar o 4 de abril cun mozo de 31 anos de idade e veciño da localidade de Rianxo que rexentaba un establecemento hostaleiro. Se lle aprehendieron 5 envoltorios plásticos termosellados que contiñan cocaína e que se atopaban preparados para a venda ao consumidor final, ademais dun teléfono móbil, un turismo e 120 € en metálico. O detido foi posto ao dispor do Xulgado de Garda de Padrón.\nA segunda detención levou a cabo o 07 de abril, neste caso trátase dun mozo de 24 anos de idade e veciño de Ribeira, ao que se lle aprehendieron 19 envoltorios plásticos termosellados que contiñan cocaína e que se atopaban preparados para a venda ao consumidor final, ademais dun teléfono móbil, un turismo e 1.625 € en metálico. O detido foi posto ao dispor do Xulgado de Garda de Ribeira.\nE días despois, o 26 de abril, produciuse a terceira detención, neste caso unha vella coñecida das forzas de seguridade xa que esta muller, de 54 anos de idade e veciña de Boiro, xa fora detida facía 5 meses polo mesmo delito no marco da Operación PORTAL TWO, que permitiu desarticular un narcopiso que operaba na localidade boirense e a incautación de distintas cantidades de cocaína, heroína e metadona, ademais dunha importante cantidade de diñeiro en efectivo.\nNa detención que se practicou este pasado mes de abril, a esta muller se lle aprehendieron 24,67 gramos de cocaína que supoñerían no mercado ilícito unhas 122 doses e 1,46 gramos que corresponderían con outras 13 doses, ademais dun vehículo que utilizaba para desprazarse na comisión do delito. A detida foi posta ao dispor do Xulgado de Garda de Ribeira.


Agradecemento a X. C. Caneiro -\n1 Totalmente certo todo o que di Caneiro da túa obra. É unha lectura amena, que agradezo coma lectora, que non soltas se non é estrictamente necesario e que seguirías a ler se fose catro veces máis extensa, ou máis... É xenial. Agora paseille o libro á miña mello#blgtk08#r amiga. É catalana e grazas aos libros de Francisco Castro aprendeu a ler en galego o ano pasado e agora encántalle ir ampliando o seu vocabulario lendo en galego. Ás veces tamén entra nos vosos blogs, a Núria, e pouco a pouco acabaremos falando galego e todo.\nComentario por Eva Lozano (11-02-2009 00:41)\n2 Para que logo digan os daquí que é difícil!\nGrazas polo que dis do Shakespeare. É un pracer que os lectores estean contigo. Unha vez que un libro se edita xa non é do autor. E se ten o visto bo dos lectores é un agasallo para un escritor.\nO libro ten esa extensón exacta porque adoro que a xente fique co#blgtk08#n necesidade de ler máis. Como lector gústanme os libros nos que sinto que non sobra ningunha cousa. Por iso os libros longos e bos son gran literatura. Odio esas novelas que parece que se venden ao peso e logo cando entras nelas vas sentindo que sobraban páxinas e máis páxinas.\nDálle ánimo á túa amiga Núria.\nComentario por xesusconstela (11-02-2009 12:23)


Entra en vigor a Lei de Montes que rebaixa a 50 metros a franxa de seguridade en torno a vivendas\nFoi aprobada o 26 de xuño no Parlamento cos únicos votos do PPdeG, pois PSdeG e BNG manteñen a súa postura "radicalmente en contra"\nSANTIAGO DE COMPOSTELA, 17 Ago. (EUROPA PRESS) - Este venres entra en vigor a Lei de Montes de Galicia, que rebaixa de 100 a 50 metros a franxa en torno a edificacións na que a vexetación debe estar "controlada" e de 50 a 30 un segundo perímetro no que non pode haber especies pirófitas --como piñeiros e acacias-- que favorecen o lume.\nCon esta norma, a Xunta destaca que pretende "responder a unha vella necesidade e demanda do sector". "A lei resulta plenamente coherente e adecuada coas características peculiares da nosa comunidade", defende e di que o obxectivo "principal" da lei é "a busca da conservación e aproveitamento da riqueza forestal a partir da sostenibilidade económica, social e ambiental".\nSegundo a Consellería de Medio Rural, a nova Lei de Montes fará "moito máis doado" pasar de forestal a agrícola o uso dun terreo "que viceversa", ao establecer requisitos que provocarán que sexan "moi contados os casos" en que a transición se produza dende as actividades agrarias a outras de tipo forestal.\nEn concreto, o dono dunha parcela de monte con matogueira, piñeirais ou eucaliptales, poderá cambiar a actividade do seu terreo a outra de carácter agrícola con soamente unha comunicación á Xunta, en caso de non superar as 15 hectáreas. Se a superficie é maior a esta cifra, a Administración terá que emitir unha autorización.\nPero, no caso contrario, para dedicar a usos forestais un terreo que ata o momento tivo un destino agrícola, a norma pretende fixar un criterio "moi restritivo", asegurou o secretario xeral.\nAsí, o propietario terá a "obriga previa" de certificar un estado de manifesto abandono e un período igual ou superior a dous anos de adscrición a un banco de terras agrarias. Ademais, unicamente serán susceptible desta transformación as terras con frondosas caducifolias e exclúese aos prados.\nEn calquera dos dous casos, o carácter inicial da parcela --ben sexa forestal ou agrícola-- non se perde, de modo que se fai posible a volta aos anteriores usos.\nA conselleira Rosa Quintana reivindicou que esta regulación persegue favorecer a ampliación da base territorial das explotacións, coa vista posta na nova Política Agraria Común (PAC), que primará as hectáreas de cada unidade produtiva para outorgar axudas. É dicir, preténdese impulsar a transición de actividades forestais a agrarias no monte galego, segundo a consellería.\nA primeira Lei de Montes de Galicia foi aprobada o pasado 26 de xuño no Parlamento cos únicos votos do PPdeG, despois de que o PSdeG e o BNG decidisen manter a postura "radicalmente en contra", en palabras da socialista Sonia Verdes, a un texto que camiña --a ollos dos grupos da oposición-- cara á "privatización" do monte galego e que esquece a prevención de incendios.\nPouco máis de dez días despois de que o documento superase o último trámite en comisión, momento ata o que se debateron 579 emendas --294 do PSdeG, 247 do BNG e 38 do PPdeG--, os populares volveron lamentar a "nula disposición dos grupos da oposición" para chegar a acordos. Así, a parlamentaria Emma Álvarez Chao chegou a recomendar a socialistas e nacionalistas que "repasen" o significado "da palabra consenso" no dicionario da Real Academia Galega.\nCoa nova lei, a Xunta tamén quere fomentar a constitución de sociedades de fomento forestal --as denominadas 'sofor'--, para a creación da cal elaborou un decreto pero que, de momento, solo deu lugar a iniciativas que tentean a súa conformación.\nOs devanditos proxectos, segundo o departamento, están ligados coa comercialización da castaña, pero tamén coa venda de madeira e a disposición de pastos.\nO establecemento dun rexistro para que "se consoliden" as masas de frondosas caducifolias --especialmente as autóctonas-- é outra das novidades.\nNo seu apartado máis polémico, o texto modifica certos aspectos da Lei de Prevención e Extinción de Incendios Forestais, en concreto, cambia as distancias das denominadas 'franxas de xestión da biomasa forestal'.\nO texto que entrará en vigor en 20 días supón rebaixar de 100 a 50 metros a franxa en torno a edificacións na que a vexetación debe estar "controlada" e de 50 a 30 un segundo perímetro no que non pode haber especies pirófitas --como piñeiros e acacias-- que favorecen o lume.\nPara a consellería, segundo expuxeron Quintana e o secretario xeral de Medio Rural e Montes, Tomás Fernández-Couto, se trata de introducir "un pouco de sentido común" na devandita regulación, pois "non é cuestión de distancias, senón que o perigo non debe existir".\n"Intentamos dar a maior seguridade a todos os cidadáns, independentemente de que teñan as súas casas dentro dun núcleo rural, un núcleo urbano ou unha casa que sexa irregular dende o punto de vista urbanístico, pero que tamén están obrigados a manter unhas franxas de seguridade porque é o que primamos", resaltou Rosa Quintana.\nNo que respecta a outro dos puntos que xeran polémica entre grupos ecoloxistas e os partidos da oposición, os cultivos enerxéticos no monte, o responsable de Medio Rural e Montes se remitiu a unha orde que ultima a consellería e que dará desenvolvemento ao decreto neste ámbito, que data de 2007.\nDevandito borrador, que xa pasou o período de alegacións e a consellería prevé aprobar "despois de verán", formula topes máximos para este tipo de plantacións e "límites que neste momento non hai". Será unha regulación "máis restritiva" que a estatal, afirmou.\nA máxima responsable en materia de medio rural fixo fincapé en que a nova Lei de Montes --para a redacción da cal se partiu de dous borradores, un de 2005 e outro de 2009-- busca ordenar o territorio galego no que concirne ao monte.\nIsto, co obxectivo de "poñer en valor" a masa forestal de Galicia e para posibilitar, entre outras cousas, a certificación da madeira, requisito imposto por este mercado no ámbito da internacionalización.\nA norma establece, tamén, plans de ordenación e de xestión do monte, clarifica as distintas propiedades --establece "claramente" a propiedade privada dos montes veciñais-- e estipula porcentaxes de reinvestimento dos beneficios --en torno ao 40% dos ingresos-- en función da titularidade dos terreos. "Por primeira vez na historia", resaltou a conselleira Quintana.\nPor último, a dirixente chamou a atención sobre o tempo de traballo e o propósito de consenso cos distintos actores involucrados, visualizado nunhas 30 reunións con 20 organizacións representativas do sector, 347 achegas de 37 colectivos ou persoas, 67 considerandos do Consello Económico e Social (CES) e máis dun 75% dos artigos (170) modificados.\n"Entendemos que a partir de finais de xuño Galicia terá unha boa noticia, ao saber que é o seu monte, para que o quere e valorizar un elemento fundamental que atraia tamén á xuventude a traballar de novo nas zonas rurais", incidiu.\nO naval de Vigo protagonizará este xoves unha folga xeral para reclamar solucións á crise do sectorO presidente da comisión das caixas responde a AGE e PSdeG que "non procede revisar" o carácter reservadoAfectados por preferentes ocupan unha oficina de NCG en O Porriño (Pontevedra)Docentes e investigadores protestan ante o reitorado da USC pola convocatoria de prazas e a caída de salariosO exdirector de Caixa Galicia pide "protección" pola súa comparecencia no ParlamentoA Audiencia Nacional celebra o 2 de xullo o xuízo pola demanda contra o ERE na fábrica de armas de A CoruñaO PSdeG demanda explicacións a Barreiro "en coherencia coa importancia que lle deu" ao caso de José BlancoO operativo de reforzo nas oficinas de consumo asesorou sobre as preferentes a máis de 3.200 persoas en dous díasUnións Agrarias celebra a creación dun mediador para o lácteo e espera que estea operativo en veránSete medios aéreos, tres cuadrillas e unha unidade móbil da loita contra incendios teñen como base GaliciaQuintana anuncia que a lei de cadea alimentaria suporá a creación da figura do mediadorBarreiro descoñece actuacións xudiciais contra el e nega ter feito "ningún tipo de xestión" a favor de coñecidosFeijóo ve que España está "no camiño para saír da crise", pero opina que non se creará emprego neto ata 2015A Fiscalía eleva a 25 anos a pena para cada dos tres atracadores de A Cañiza (Pontevedra)O catedrático de Dereito Tomás Fernández ve "disfuncional" a España "de 17 estadiños" e avoga por reducir autonomías(AM) Galicia é unha das comunidades que presenta maior taxa de transplante renal, con 150 realizados en 2012O PSdeG critica que o PP "non defende aos que foron a Suíza a traballar" e si aos que foron a "evadir impostos"Beiras cre que os acusados por pertencer a Resistencia Galega "o único crime que cometeron é exercer indignación"Hernández asegura que "con manifestacións" non se consegue "mellorar a xestión" dos aeroportosFacenda reivindica no Parlamento Europeo o "papel clave" das rexións nos programas comunitarios de 2014-2020NCG Banco ingresa 308 millóns pola venda de participadas dende xaneiro de 2012CC.OO. critica as políticas de austeridade do PP e Feijóo defende que é preciso xuntar "rigor e crecemento económico"Adicae convoca este sábado en Santiago unha mobilización en defensa de consumidores afectados por "fraudes bancarias"O PSdeG acusa ao PP de "dificultar o traballo" da investigación sobre as caixas para que "non saia a verdade"O BNG rexistra alegacións para que se retire o plan de actividades extractivas e crear o Consello da MinaríaCaballero acusa a Feijóo de "mentir" co informe da fusión para "favorecer ao norte de Galicia en contra de Vigo"Deserta a poxa dun terreo de Mario Conde destinado a cubrir a indemnización polo 'caso Banesto'Cansei de Ser Sexy presentarán o seu novo disco en outubro en Barcelona, Madrid e SantiagoA Autoridade Portuaria coruñesa asegura que a operación con Beijing 3E continúa "viva" e non proceden "indemnizacións"Jacobo Sutil asegura que a Agadic publicará este ano as súas liñas de subvención aínda que evita dar prazosFeijóo ve necesaria a reforma das administracións pero se "tocan" competencias autonómicas "téñense que negociar"Feijóo destaca que hai "administracións ocupadas en coordinar" os aeroportos e outros interesados en "crispar"(AMP) AGE pide "reconsiderar" o carácter secreto da documentación das caixas e ameaza con abandonar a comisiónNovo Socialismo Galego pide a Pachi Vázquez que paralice todo nomeamento ata a elección do novo secretario xeralFeijóo di que era "imposible" que as caixas seguisen soas e que informes avalaron a fusión "tecnicamente viable"Fiscal pide que Mangouras non vaia a prisiónAs entidades financeiras terán un rexistro de clientes que compraran produtos complexosO director do IGE cre que a evolución de PIB en segundo trimestre se aproximará a ceroA Fiscalía pide que Mangouras non vaia a prisión e culpa do sinistro ao "negocio fraudulento" do transporteA oposición ve a concentración en defensa de Peinador como a materialización "da guerra partidista" de CaballeroBNG traballará arreo para que se saiban os maiores datos posibles sobre as caixas e critica os documentos secretosFerida unha moza tras precipitarse o seu coche á vía do tren en Cervo (Lugo)Google engade o galego aos seus servizos de almacenamento e reprodución de documentos en InternetNormalizado o tráfico ferroviario en Cervo (Lugo) tras ser retirado o coche que se precipitou á víaAGE pide "reconsiderar" o carácter secreto da documentación das caixasBarreiro descoñece actuacións xudiciais contra el e nega facer "ningún tipo de xestión" a favor de coñecidosA facturación do sector servizos sobe en abril un 0,5% en Galicia e entra en positivo tras sete meses á baixaO Supremo estuda se admite unha causa por tráfico de influencias contra José Manuel BarreiroA facturación da industria crece un 6,4% en abril en Galicia e os pedidos descenden un 6%


Román Rodríguez subliña o "carácter sobranceiro" de San Martiño Pinario que inicia o camiño para ser declarado BIC | Noticias Vigo\nRomán Rodríguez subliña o “carácter sobranceiro” de San Martiño Pinario que inicia o camiño para ser declarado BIC\nO conselleiro de Cultura e Turismo, Román Rodríguez, e o reitor do Seminario Maior da Arquidiocese de Santiago, Carlos Álvarez, reuníronse esta mañá en San Martiño Pinario para analizar as novidades na preservación e salvagarda deste monumento. Na mesma, o titular de Cultura explicoulle ao responsable eclesiástico que o DOG vén de publicar hoxe a incoación do procedemento para declarar Ben de Interese Cultural (BIC) o Mosteiro de San Martiño Pinario, o conxunto barroco máis valioso do Galicia.\nA partir deste momento aplícase de forma inmediata e provisional o réxime de protección que establece a Lei 5/2016, do 4 de maio, do Patrimonio cultural de Galicia para os bens de interese cultural e para os monumentos en particular. Ademais, ábrese un período de información pública durante o prazo dun mes, contado a partir de mañá, co fin de que as persoas que teñan interese poidan examinar o expediente e alegar o que consideren conveniente.\nEn último caso, xa como Anexo III da resolución da Dirección Xeral de Patrimonio Cultural publicada no Diario, para garantir a súa protección e recoñecer o valor cultural de Pinario, identifícase a relación de bens mobles relacionados coas diferentes etapas históricas do monumento e proponse a clasificación como ben mobles catalogados de preto de 200 elementos con valor cultural, histórico e artístico.\nA Xunta publica o decreto de Ben de Interese Cultural da…\nRomán Rodríguez subliña o compromiso da Xunta para apoiar a…\nRomán Rodríguez subliña o esforzo do Festival de Cans para…


Reciclaxe - Concello de Vigo\nTodos debemos contribuír, como consumidores, á reciclaxe dos materiais que integran a nosa vida diaria. Preservar as materias primas e manter o equilibrio da natureza é unha obrigación que temos que asumir para gozar da contorna.\nO esforzo realizado por todas e todos, á hora de colaborar eficazmente coa recollida selectiva xera multitude de beneficios tanto económicos como ambientais.\nGrazas á túa colaboración é posible que os envases póidanse reciclar e así contribúas a darlles unha segunda vida evitando que terminen nun vertedoiro.\nAforrar auga e enerxía.\nEvitar a emisión de sustancias contaminantes ao aire que respiramos.\nDarlle unha nova oportunidade ao futuro da nosa cidade.\nEnvases de plástico, bricks e latas, que depositamos nos colectores de cor amarela.\nVidro, que depositamos en colectores tipo iglú de cor verde.\nPapel e cartón, que depositamos en colectores de cor azul.\nPilas usadas, que depositamos en colectores de cor amarela, tipo papeleira, situados nos illotes de reciclaxe. Tamén en colectores de sobremesa distribuídos en centros públicos e establecementos comerciais.\nAceite, que depositamos nos colectores grises situados en comunidades veciñais e outros puntos de recollida.\nEn Vigo dispomos de colectores nos que podes depositar distintos residuos:\nColector amarelo: nel deberás depositar SÓ envases de tres tipos:\nlatas e envases metálicos.\nColector azul: para depositar papel e cartón.\nIglú verde: este colector está destinado só a envases de vidro.\nAdemais doutros específicos para outros residuos, que non sendo reciclables, é importante depositar no lugar apropiado (colector,\nAsistente Intelixente de Reciclaxe A.I.R.-e\nEcoembes pon a disposición dos cidadáns o seu Asistente Intelixente de Reciclaxe A.I.R.-e, que responde as dúbidas sobre reciclaxe sobre a que contenedor vai cada residuo.\nIdeas baseadas na redución, reutilización e consumo responsable\nUtiliza o papel polas dúas caras, incluídas as fotocopias.\nEvita comprar produtos de usar e tirar (vasos, pratos, servilletas, ...).\nNon consumas produtos que teñan sobreempaquetado.\nReutiliza as bolsas de plástico da compra, e utiliza só as estríctamente necesarias.\nCompra produtos en recipientes grandes no canto de varias veces en recipientes pequenos, reduce a cantidade de residuos xerados.\nRecorda: O mellor xeito de ter cada vez menos residuos é diminuír a súa xeración, fomentando a redución e reutilización.\nNon é o mesmo papel ecolóxico que papel reciclado. O papel ecolóxico é o que se elabora sen utilizar cloro no proceso de decoloración da pasta (de feito, pode obterse papel ecolóxico a partir de papel reciclado), mentres que o papel reciclado é o obtido a partir de papel vello ou residual, sempre que conteña, como mínimo, un 90 % do seu peso en fibras de recuperación.


A importancia histórica das canles fluviais na articulación do territorio e na peregrinación.\nAs pontes, regatos, muíños, fábricas de curtidos…\nAfinais do século once o Camiño a Santiago era unha gran arteria pola que circulaban multitude de peregrinos de todas as partes do mundo. A súa importancia impulsou numerosas iniciativas para o seu equipamento, esta ponte tardío-medieval do século quince é testemuña delo, aínda que se cree que é anterior, non existe documentación.\nCruza o río Sarela que foi un espazo destacado para o recreo da veciñanza de Compostela xunto co Sar. Ao longo de todo o percorrido desta ruta, atopamos mostras dos distintos usos como fonte de recursos e espacios de traballo: lavandeiras e muiñeiros, actividades desaparecidas hoxe. Ademáis acolle abundantes mostras do antiguo esplendor da industria máis importante da cidade durante o século dezanove, que foron as fábricas de curtido de peles. Só en Compostela chegou a haber 27, algunha delas dirixidas por mulleres.\nO mal cheiro que desprendían os materiais e sustancias utilizadas obligaba a situalas nos arrabales da cidade. O tratamento da pel era moi custoso e duraba aproximadamente 6 meses, cabe mencionar que un dos tratamentos era con tanino, que se extraía de forma natural dos castiñeiros ricos en tanino, de aí a palabra “tenería” e como curiosidade mencionar que tamén era tratada con excremento de can. Aínda que a maior demanda era o clero, non somos conscientes da gran importancia que tivo a industria do coiro, foles, pezas de vestimenta, cinto, zapatos, etcétera…de aquí saía pel para Castilla e Madrid, incluso a Málaga e a Cádiz a través do porto de Carril. O seu florecemento en Compostela vén dado da man dun feixe de mestres curtidores vasco-franceses, chegados desde finais do século dezaoito. No ano 1790, don Antonio Espiño, comerciante santiagués, adquiriu esta que podemos ver: a fábrica da Ribeira de San Lourenzo e despois de pasar por varias mans, xa coñecida como a fábrica de Santaló foi finalmente vendida a Santiago Harguindey Broussain no 1886, que foi un dos comerciantes que controlaba a maior parte desta industria en Compostela. O seu abandono prodúcese na segunda metade do século dezanove (1959).\nA antiga fábrica de Santaló está formada por dous corpos, na parte baixa a beira do río os píos, instalación do muíño de casca, canalizacións, e unha fasquía, que de non ser pola caída da totalidade da cuberta, sería a mesma dos seus últimos anos de traballo. Na parte superior, ao outro lado do río, a breves metros dunha magnífica carballeira, un muro de mampostería e o antigo secadeiro vemos hoxe todo rehabilitado como vivendas de luxo. O arquitecto que dirixiu a obra foi Otero Pombo.


O FOGAR DOS LIBROS: SAÍDA PEDAGÓXICA DOS ALUMNOS DE 2º DA ESO\nOs alumnos de segundo de Secundaria desfrutaron na xornada de onte, como veñen facendo cada ano, dunha saída por Cabana de Bergantiños. Xosé Manuel Varela, profesor de Lingua e Literatura galegas e gran coñecedor da zona, guiou a visita por lugares tan significativos como o Dolmen de Dombate, o Castro de Borneiro, a Pedra da Arca ou a Croa do Castro de Cerqueda.\nEsta visita permitiu aos alumnos achegarse ao noso pasado megalítico e á cultura castrexa, ademais de darlles a oportunidade de desfrutar dunha paisaxe marabillosa.\nPicando aquí poderedes ver un vídeo da saída publicado na Voz de Galicia e picando en cada unha das imaxes, poderedes coñecer máis sobre algúns dos lugares visitados.\nCroa do Castro de Cerqueda\nAdemais, proximamente na biblioteca poderedes desfrutar dos traballos sobre a saída realizados polo alumnado que acudiu á mesma e tamén dos de anos anteriores, que pasarán a formar parte da nosa nova sección «As vosas creacións».\nPublicado por O FOGAR DOS LIBROS en 14:11


A praia das palabras: 2012/10\nPor fin estréase O APÓSTOLO, unha película da que xa falamos no noso blog hai dous anos.\nNarra unha escura historia de misterio ambientada no Camiño de Santiago na que se mestura o suspense, o humor e a fantasía a partes iguais. O protagonista, un preso que acaba de fugarse do cárcere, verase envolto en inquietantes e estraños sucesos ó intentar recuperar un botín que se escondera anos atrás nuha perdida aldea desta ruta. Sinistros anciáns, estrañas deaparicións, un cura senlleiro e ata o o mesmísimo alcipreste de Santiago conflúen nunha trama salferida de misterio e intriga que levara ó protagonista a enfrontarse a unha condena maior da que conseguira escapar.\no 10/30/2012 Ningún comentario:\nEtiquetas: ANIMACIÓN, CINE, FILME, stop motion\nMañá día 24 de outubro é o día dedicado á biblioteca escolar, achegamos esta preciosa curta para celebrar esta data.\no 10/23/2012 Ningún comentario:\nEtiquetas: ANIMACIÓN, CINE, CURTAS\nViaxe á illa de San Simón e ás Salinas do Ulló.\nNon atopamos mellor forma de iniciar as nosas actividades do club que repasar o álbum de fotos da nosa viaxe á illa de San Simón. De seguro que non esqueceremos a ruta pola que transcorre un capítulo de Vinte mil leguas de viaxe submarina, a historia que hai mergullada nesas augas, o encontro coa capela da cantiga de Mendiño, ou a procura do anel que o protagonista de Noite de voraces sombras deixou agochado nos muros do cemiterio para a súa amada.\nE na procura de historias continuamos a nosa ruta polas Salinas do Ulló, baixo a vixiante mirada das illas Alvedosas, e internándonos nunha Selva de Esmelle particular para chegar a Santa Cristina de Cobres, onde rematou o noso itinerario. Non exento de atrancos ortográficos e pintadas como a da canción de Sabina "No hay nostalgia peor que añorar lo que nunca jamás sucedió"\nAchegamos, tamén, aquí o traballo realizado polo noso compañeiro pintor, Eduardo Baamonde, durante o roteiro.\no 10/16/2012 Ningún comentario:\nEtiquetas: ACTIVIDADES, Eduardo Baamonde, ILLA DE SAN SIMÓN, LINGUA, LITERATURA, RUTAS LITERARIAS, SALINAS DO ULLÓ\n"Mortos de ningures"\nCon este book-trailer dos Mortos de ningures imos abrindo boca na programación das lecturas dos nosos grupos de club de lectura. Trátase dunha novela escrita a dúas mans por Ledicia Costas e Pere Tobaruela, que acaba de ser nominada finalista no Premio Literario Frei Martín Sarmiento, na categoría de 1º e 2º da ESO.\no 10/08/2012 Ningún comentario:\nEtiquetas: ANIMACIÓN, book-trailer, LIBROS, NOVELA NEGRA


Brétemas: Fútbol e identidades\nSócrates, un comentarista destas brétemas, lamenta que lle parece triste que na páxina dun editor o post que maior número de comentarios suscita é un referido ao fútbol, lamentando que "así lle vai á literatura deste país". Nunca, ata agora, pensara que existise unha incompatibilidade entre o meu oficio de editor e unha das miñas poucas afeccións extralaborais.\nSon futboleiro e celtista declarado desque meu pai me levaba a Balaídos con apenas tres ou catro anos. Alí aprendín a comprender a gramática do fútbol celeste da man dun equipo de figuras inesquecibles, que hoxe constitúen os verdadeiros heroes da miña infancia: Ibarreche na portería; Herminio, Manolo, Costas, Las Heras, Rivera, Juan, Abel e, sobre todo, Suco, un extremo esquerdo que corría a banda de marabilla. A miña infancia está gravada na bancada de Río do vello Balaídos que se inundaba, un domingo si e outro tamén, pola subida do Lagares. O Celta daquela, case sempre en Segunda, tiña vontade de equipo waterpolista, xenuíno representante dunha cidade de sal, deitada diante da ría, como é a miña.\nAo remate da miña adolescencia (tras frecuentar moito Riazor, nos anos nos que fixen o bacharelato na Coruña) e coa conquista das liberdades asumín o pensamento nacionalista e a defensa da lingua. O meu celtismo familiar madurou, da mesma forma, a un celtismo identitario e consciente. Creo que no fútbol se xoga, fóra do terreo, unha liga paralela, a das emocións dos afeccionados. O fútbol, como case todos os deportes que empregan unha pelota, é na vida o que mellor escapa ás leis da vida. Todos os equipos son máis que un club, son manifestacións de identidades locais e nacionais; e os partidos son expresión da intelixencia en movemento nos que, como dicía André Maurois, se formulan problemas matemáticos de infinita complexidade que se resolven cun alustro, grazas a unha faísca de pensamento activo que posúen os futbolistas xeniais. Aí reside para min a grandeza deste deporte (tan deturpado actualmente polo tinglado económico e mediático), na súa capacidade para unir intelixencia, sentimentos, emocións e identidades.\nConcibido o fútbol deste xeito, eu non podo ser máis ca celtista, como outros grandes amigos non poden ser máis ca deportivistas. O Celta, dende a súa fundación, tivo a vontade de ser a primeira selección galega. Hai uns anos coñecín a Juan Baliño Ledo, un dos impulsores da fusión do Real Vigo F.C. e do Fortuna, os dous equipos que conformaron o Real Club Celta de Vigo. Baliño contoume emocionado queo grupo de fundadores pretendeu crear un equipo potente que levase as cores da bandeira de Galicia polo mundo adiante. O propio nome do equipo, escollido entre outros tan simbólico como "Club Galicia" e Breogán, amosa ese poder identitario galego que posúe o Celta. Outrosí podería dicirse do Deportivo.\nHoxe, oitenta anos despois, o Celta e o Deportivo, coas súas traxectorias nas competicións europeas (mágoa de intermitencias como as desta tempada) conseguiron o soño de poñer a Galicia en pé de igualdade con outros espazos identitarios, política e economicamente máis poderosos que o noso, proceso que se intensifica notablemente coa recuperación da Selección Galega no partido que se celebrará en Compostela dentro dez días. Este é un feito relevante para o noso desenvolvemento identitario, que visualiza, tamén, neste eido simbólico, os anceios de cambio da sociedade galega.\nDebo avergoñarme de gozar e sufrir nos estadios? Fágolle por isto algún dano á literatura galega?\nGrazas a Vieiros pola súa foto tirada da súa magnífica Canle Selección.\nposted by Brétemas at 19.12.05\nIdentifícome totalmente con vostede. O meu pai chegou a Vigo por vez primeira, na primeira xuventude, na caixa dun camión do Sr.Reverter, pra ver unha semifinal da Copa entre o Celta e o Valencia de Mundo e Gorostiza.\nEl levoume, sendo eu moi neno, a outro Celta - Valencia, este de liga, só lembro o empate a ceros final. Eu levarei aos meus fillos a outro Celta - Valencia, sempre que sigamos na Primeira.\nO equipo da miña vida é Aguerre,Hidalgo, Rivas, Navarro, Fernández Amado, Manolo, Lezcano, Juan, Doblas, Castro e Jiménez.\nCoido que o seu interlocutor mantén a teoría da contraposición entre fútbol e cultura. Non debe coñecer a Osvaldo Soriano, Jose Luis Sampedro, Carlos Casares, Javier Marías, Méndez Ferrín, Albert Camus. Síntoo, porque ainda que un non goce do fútbol non ten porque menospreciar as querencias alleas, por moi maioritarias que sexan.\nPD: Para min o equipo da Coruña é o Coruña ou o Deportivo da Coruña, o de Ferrol é o Ferrol ou o Racing de Ferrol, o de Santander é o Santander ou o Racing de Santander, o de Bilbao é o Bilbao ou o Athleti de Bilbao, e así con todos. Que os meus amigos coruñeses, ferroláns, ourensáns, santanderinos, etc... non busquen intención de ofender cando digo o que me parece o nome do seu equipo de fútbol. Eles identifícano do seu xeito, eu do meu, e sen máis voltas.\nPerdón pola extensión do comentario.\nEse Celta do ascenso a primeira tamén o recordo, claro que si. Boa parte deles formaron parte do Celta Xuvenil (con Costas e Manolo á fronte) que chegaron á final do Copa.\nAmigo Cfejoo, se lle gusta a literatura futbolística recoméndolle "Fútbol, dinámica de lo impensado" de Dante Panzeri, un auténtico mestre xornalista da materia.\nSócrates (por certo, tomei o nome do mítico xogador brasileiro de fútebol) tamén é celtista desde rapás, cousa que aprendón escoitando o "arradio" os domingos co meu bisavó, cando non había televisión nas nosas casas. Ademais para Sócrates ten mérito, porque che son da provincia da Coruña, mais na miña vila (como en Compostela) sempre se foi do Seltiña. Os meus primeiros recordos son os de Del Cura, Rodilla, etc. etc.\nOra ben, reafírmome no dito. É triste que os artigos máis posteados dun editor e nun dos poucos blogs que leo (porque non son paridas como os máis, senón información) sexan aqueles nos que o editor vai de adestrador. Pena de país, repito. E veña Selta (que o Deportivo é un invento, como a cidade que inventou Paco Vázquez), globos que han estoupar.\nDexio de canear neste tema. deica\nAcabo de botar unha ollada e non vexo que os Campo de Fragoso sexan os que máis post reciban, a excepción deste último que foi máis pola denominación do Deportivo que por outra cousa. Son lector de Brétemas e agrádanme tanto os seus comentarios literarios como deportivos e non penso que sexan incompatibles.\nVostede sabe que durante os chamados Séculos Escuros a literatura galega pegou un baixón tremendo e daquela, por raro que poida parecer, Brétemas aínda non tiña blog no que falar de fútbol. Agora que o ten e fala moito do Celta, asegúrolle que a cousa literaria deste país vai algo mellor, así que humildemente creo que debería ser un pouco máis xusto.\nPois eu recomento outro libro, "El fútbol a sol y sombra", de Eduardo Galeano.\nEu son futboleiro de sempre, da xeración do señor Bragado. Lembro o equipo completo: Ibarreche; Pedrito, Las Heras, Herminio; Téllez, Costas; Pintos, Silvestre, Abel, Rivera e Suco. Son celtista, pero tamén moi do Barcelona e non me dá noxo o Coruña, de cuxos éxitos tamén me alegro.\nNon atopo ningún tipo de incompatibilidade entre fútbol, literatura e cultura. É como se a un que lle guste a música clásica non lle puidese gustar o circo.\nMáis alá deste asunto, o que me parece máis relevante e discutible da opinión do señor Bragado é a súa boa consideración do fútbol como instrumento político-identitario, como elemento que apela ás emocións e aos sentimentos a través da súa dimensión simbólica.\nEsta opinión de Bragado está moi extendida, segundo vou comprobando, no mundo nacionalista, mesmo entre as súas capas intelectuais. Isto é o que me sorprende e me preocupa.\nNon vou caer no esuqematismo da oposición razón-emoción, pero si creo que a construción de idearios nacionalistas, xa de seu fundamentados nos compoñentes identitarios (aos que tan difícil lles resulta pasar un exame de racionalidade), debería levarse a cabo botando man de outro tipo de materiais. ¿Non ve vostede, señor Bragado, certo perigo nesa "nacionalización das masas" que operan, ben instrumentalizadas, cousas como o fútbol? ¿Non é vostede consciente dos sentimentos excluintes, monopolizadores da identidade, potencialmente violentos e impositivos que a conxunción "fútbol-nacionalismo" pode xerar?\nUnha editorial madrileña de gran prestixio entre os historiadores, Marcial Pons, vén de publicar o libro "La nacionalización de las masas. Simbolismo político de masas en Alemania desde las guerras napoleónicas al Tercer Reich". O seu autor é George L. MOsse, un historiador da cultura xa falecido, xudeo, que asistiu persoalmente ao ascenso do nazismo e ao seu uso dos símbolos nacionalistas para mobilizar ao pobo mediante emocións e sentimentos ante os que nada puido facer a razón.\nPor suposto, non intento facer ningunha equivalencia entre a situación que describe Mosse e o proceso de posta en marcha da selección galega de fútbol. Pero a lectura do libro, que lle recomendo a vostede e aos frecuentadores deste blog, é moi interesante para ver como unha boa manipulación das liturxias nacionais e nacionalistas pode levarnos aonde non queremos ir.\nRenato: moito lle agradezo o seu comentario e a recomendación do libro de Mosse que me fai. Non concibo en ningún caso o nacionalismo nin as identidades dende unha posición etnicista nin excluínte. Porén, creo na identidade vencellada ao concepto de cidadanía. Ese é o fío que valoro na cuestión da selección Galega, ademais, do valor futbolístico en si mesmo. Son, como entendo que tamén vostede, afeccionado a ese fermoso deporte.\nOs meus mellores desexos para o 2006.


Volvemos á Casa Belón?\n05 mayo 2022 09:57 h.\nrestaurante hotel Cervantes\nFilomena López. EP\nO mítico establecemento de San Román reabre da man de Filomena López, unha veciña de Vilaxán que quere "loitar por Cervantes"\nSan Román de Cervantes está de festa, e toda a veciñanza está convidada. A Casa Belón volve abrir as súas portas, logo de catro anos pechada. Coma sempre na comarca, o que se festexa non é só que abra un negocio, nin que volva a vida dun establecemento mítico, senón que con el torne un lugar no que comer nunha localidade que non dispoñía de restaurantes, un sitio para tomar algo, un espazo onde reunirse e un impulso que dará pulo ao territorio.\nA inauguración será este sábado, de 19.00 a 21.00 horas, e a artífice desta nova etapa é Filomena López Gómez, de Vilaxán. Coma tantas veciñas da zona, Filomena emigrou a Barcelona con 16 anos no 1978. Logo de dous anos vivindo cos seus tíos iniciou, o que ela chama, "a miña ruta", que comezou compaxinando o traballo cos estudos de Hostalaría. Un total de 14 anos traballou no Expo Hotel da cidade, e logo inaugurou outros tres hoteis da cadea en Tenerife e un en Valencia. No hotel Juan Carlos de Barcelona foi gobernanta executiva outros 14 anos. Nos últimos tempos, montou a súa propia empresa de servizos de hostalaría. E, como non sabe "estar quieta", lanzouse a este proxecto.\nNo establecemento traballen tres ou catro persoas durante inverno, e cinco ou seis na tempada de verán\nPero, no fondo, non é só que non saiba estar quieta, é que o motivo ben o merece. "Tocaba", di. "Era o momento de facer algo aquí, de facer algo por Cervantes". Por outro lado, xa leva tempo facendo, vindo cada ano catro ou cinco veces para botar unha man na casa ou compartir as festas, ou participando hai catro anos na fundación da asociación Territorio Verde, que organiza a Feira en Defensa do Gandeiro de Montaña -que se celebrará o vindeiro 14 de maio-. "Quero loitar por facer algo aquí", comenta.\nCOMPROMISO. A reapertura da Casa Belón volverá dar a San Román un restaurante e un hotel. A idea de Filomena López é, por unha banda, a de ofrecer aos visitantes a gastronomía da zona. "Eu quero apoiar a gandaría, axudar na medida das posibilidades, e servir a nosa carne, que é de máxima calidade, e produtos artesáns dos Ancares", comenta.\nPor outro lado, tamén quere dar a oportunidade a quen se aloxe nunha das doce habitacións das que dispón de saber o que é muxir unha vaca, recoller as castañas do souto ou ter un achegamento á apicultura. "Ademais, por suposto, de coñecer este lugar", comenta.\nFilomena López agarda que no establecemento traballen tres ou catro persoas durante inverno, e cinco ou seis na tempada de verán. "Espero que a xente volva animarse a viaxar", comenta. De momento, a veciñanza non fai máis ca aplaudir a iniciativa. A Casa Belón volverá ter vida, cunha proposta que tamén dará vida ao territorio da man dunha das súas veciñas. Vida que se desexa ben longa.


Galería de imaxes Agrupación de Tráfico\nGallego > Información Institucional > Coñoce a Garda Civil > Especialidade da GC > Seguridade viaria\nNesta sección poderá obter información dos gardas civís adicados especificamente á seguridade viaria. En concreto sobre a creación e antecedentes, a misión xeral e os labores fundamentais, a organización e estrutura, así como o despregamento territorial das Unidades da Agrupación de Tráfico.\nO 10 de abril de 1845, un ano despois da creación da Garda Civil, o propio Duque de Ahumada, o seu fundador, expresou nunha circular interna a súa preocupación pola vixilancia dos Camiños Reais.\nMediante Decreto do 22 de febreiro de 1929, do Ministerio de Obras Públicas, creouse o Corpo de Vixilantes de Camiños, con misións sobre Circulación, Transporte e Policía de Estradas.\nDespois de varios antecedentes normativos, en 1934 promulgouse o primeiro Código da Circulación, que constituíu o texto legal regulador de todo o concernente ao tráfico rodado.\nPor Lei do 8 de marzo de 1941 creouse un novo Corpo, denominado Policía Armada e de Tráfico e suprimiuse o Corpo de Vixilantes de Camiños.\nNa década de 1950, iníciase en España o "boom" automobilístico e faise necesario dispoñer dunhas forzas especificamente dedicadas á vixilancia da circulación.\nA Lei 47/1959 do 30 de xullo, sobre regulación da competencia en materia de tráfico no territorio nacional, atribúe a función de vixilancia de estradas e vías públicas ao Corpo da Garda Civil. Consecuentemente a Dirección Xeral, mediante Orde Xeral n.º 32 de data 26 de agosto de 1959, crea a Agrupación de Tráfico da Garda Civil.\nA Agrupación de Tráfico ten como misión a vixilancia, regulación, auxilio e control do tráfico e do transporte, así como garantir a seguridade da circulación nas vías interurbanas.\nEsta misión tradúcese en:\nProtección e auxilio aos usuarios das vías públicas.\nVixilancia e disciplina do tráfico, tránsito e transporte en vías interurbanas e travesías, así como a denuncia das infraccións ás normas de circulación.\nInvestigación e instrución das dilixencias por accidentes de tráfico.\nVixilancia do cumprimento da normativa sobre transportes por estrada.\nO Órgano Central da Agrupación de Tráfico conta para desempeñar o seu labor coa Xefatura de Operacións, de Recursos Humanos e de Recursos Materiais. Dispón ademais da Escola de Tráfico, encargada de formar o persoal que debe prestar o seu servizo na Agrupación.\nExceptuando en Cataluña e o País Vasco, onde as competencias en materia de tráfico están transferidas ás respectivas Comunidades Autónomas, as Unidades da Agrupación de Tráfico despréganse na seguinte escala:\nSector: Correspóndelle a coordinación e inspección dos servizos no ámbito dunha ou máis Comunidades Autónomas.\nSubsector: Correspondéndolle a planificación, execución e coordinación dos servizos no ámbito provincial.\nDestacamento: A súa función é a execución do servizo nunha parte da rede viaria provincial.


Os datos desmenten a Feijóo: pouco máis da metade dos galegos ten acceso a Internet - Praza Pública\nFeijóo, coa secretaria de Innovación, durante a visita a Retegal © Xoán Crespo\n“O primeiro obxectivo é que o 100% dos galegos teñan acceso a banda larga; e hoxe, estamos xa no 90%". O presidente da Xunta, Alberto Núñez Feijóo, argumenta deste xeito que o seu Goberno está "cumprindo en prazo e forma" os obxectivos do Plan de Banda Larga. "Logramos que máis galegos teñan Internet; logramos reducir o desequilibrio territorial; e logramos mellorar o acceso nos lugares onde se prestan servizos públicos", asegurou este luns durante unha visita a Retegal, da que o propio Executivo deu conta pouco despois nun comunicado no que subliñaba que "nove de cada dez galegos" teñen xa "acceso pleno a Internet". Se ben o comunicado da Xunta se corresponde coas palabras do presidente, en ningún caso o fai cos estudos dos principais organismos estatísticos galegos e estatais e tampouco cos de organismos privados. Todos coinciden en sinalar que a posibilidade de acceso á Rede en Galicia apenas chega ao 50%.\nO INE sinala que só o 53,3% dos fogares poden acceder á Rede\nDa abondosa documentación estatística ao respecto a máis recente é a do INE. Os datos tirados dun amplo inquérito realizado polo ente estatal o pasado 2011 non deixan lugar á dúbida: en Galicia só o 53,3% dos fogares "dispoñen de acceso a Internet", o 51,6% de banda larga. Pero este dato medio mingua considerablemente ao ollar a situación con máis detalle. Mentres que nas grandes cidades o grao de acceso é do 60,2%, nas poboacións de entre 10.000 e 20.000 habitantes cae ao 56,9% e no rural queda nun 40,1% que se transforma nun 37,6% no caso do acceso á Rede por banda larga.\nTomando como referencia a enquisa do INE e o último dato ao respecto dispoñible no Instituto Galego de Estatística é posible afirmar que se produciron certos avances no que ao acceso a Internet en Galicia se refire pero, en todo caso, lonxe do afirmado por Feijóo. O IGE estudou esta área por última vez en 2008 e, daquela, só o 33,02% dos fogares galegos podía acceder á Rede.\nEstudos de consultoras privadas\nSe os datos estatísticos oficiais contradín á Xunta, os datos de organismos privados non fan o contrario. Como mostra é posible acudir a dúas prospeccións diferentes cuxos diagnósticos difiren en grao de optimismo, pero sen chegar en ningún caso ao do Goberno galego. Con datos referidos ao ano 2009, a Fundación R sinalaba que "o acceso a Internet por banda larga está a disposición dun 69,4% da poboación" unha cifra que no caso das cidades era do 83,6%. Ademais, esa mesma estatística salientaba que o 37% dos galegos non acceden nunca á Rede, nin dende a súa casa nin dende ningún outro lugar.\nO estudo de Tatum sitúa a Galicia só por diante de Murcia no grao de penetración de Internet\nAínda máis lonxe do asegurado este luns por Feijóo está a investigación da consultora Tatum, elaborada a partir dos datos recollidos pola Asociación de Investigación en Medios de Comunicación (AIMC) e presentada a mediados de 2011. Segundo esa sondaxe o grao de penetración de Internet en Galicia está nun raquítico 44,3% o que a situaba no penúltimo lugar no conxunto das comunidades autónomas, só por diante de Murcia. "Se se queren evitar as fendas dixitais habería que mellorar a penetración" de Internet "sobre todo nas dúas Castelas e Galicia, xa que teñen uns crecementos anuais moi baixos", alertaba o informe.\nNeste escenario, todo semella indicar que, lonxe da euforia manifestada este luns, á Xunta aínda lle queda un longo camiño por percorrer ata lograr o obxectivo enunciado polo propio Feijóo: "que a tecnoloxía se considere un servizo público do mesmo xeito que a auga ou a luz".\n'Axenda Dixital' da Xunta\nInforme da consultora Tatum sobre acceso a Internet\nDatos do INE sobre acceso a Internet en Galicia


O GOBERNO BIPARTITO DO CONCELLO DE PONTEAREAS INCUMPRE O ACORDADO COS REPRESENTANTES SINDICAIS E PUBLICA UNHA OFERTA EXTRAORDINARIA DE ESTABILIZACIÓN DE EMPREGO SEN CONSENSO – PP de Ponteareas\nHome Emprego Público O GOBERNO BIPARTITO DO…\n– O Grupo Municipal do PP lamenta a falta de diálogo do bipartito ante un proceso extraordinario de estabilización laboral que afecta a 67 traballadores municipais.\n– Villar solicita ao Alcalde “máis transparencia e que deixe de actuar desta forma tan ditatorial”.\n– Os populares reuniranse a próxima semana con todos os traballadores afectados.\nPonteareas, 9 de setembro de 2020.- O GrupoMunicipal do PP de Ponteareas ven de denunciar publicamente que novamente o goberno municipal do BNG-PSOE minte aos traballadores, e incumpre o acordado na reunión mantida entre ambas partes o pasado mes de xullo, en relación ao proceso de consolidación de 67 posto de traballo que ocupan traballadores cunha longa e meritoria traxectoria profesional.\nBelén Villar, voceira popular, afirma que “según o que nos transmiten os sindicatos, nesa reunión acordouse que o proceso extraordinario de estabilización de emprego que afecta a mais de medio centenar de traballadores municipais, empezaríase a negociar a partir do mes de outubro deste ano. Pero sorprendentemente, os propios traballadores municipais enteráronse polo noso grupo municipal, o día 28 de agosto, de que o Alcalde acababa de firmar o Decreto polo que se aprobaba esta oferta extraordinaria de estabilización de emprego».\nDende o PP tamén denuncian a tensión que está xerando entre os traballadores municipais esta cuestión debido a absoluta falta de transparencia e consenso por parte do goberno bipartito BNG-PSOE. “Os que tanto predican co diálogo e a negociación colectiva, non escoitan e vulneran reiteradamente o espírito negociador e o principio de boa fe actuando dun xeito ditatorial. No seu momento intentaron castigar a moitos de estes traballadores denunciando ‘enchufismo’, pero os xulgados rexeitaron tal denuncia. Agora, BNG-PSOE continúan tendo unha actitude persecutoria convocando as súas prazas sen previo aviso e cun total escurantismo”.\nBelén Villar, anuncia que convocará a todos os traballadores afectados a unha reunión pública a próxima semana. “Vamos a estar ao carón dos traballadores e das súas familias defendendo todos os seu dereitos adquiridos, os cales non poden ser pisados de calquera forma por un goberno bipartito que fai caso omiso, e de xeito ditatorial, unilateral e antidemocrático, impón o seu criterio e toma de decisións ‘por decreto’ de Alcaldía”.


R.C. Deportivo e Somozas, duros rivais para os nosos equipos de Terceira este fin de semana - Futbolinlugo\nO encontro máis atractivo terá lugar na Madalena o sábado ás 11:30 horas. O Racing Vilalbés recibe ao R.C. Deportivo da Coruña. O que era a posta de longo do cadro coruñés nos seus anos gloriosos, convertiuse logo do descenso a Segunda División B, nun choque importante de pretemporada. Logo da derrota pola mínima ante o Viveiro, os chairegos tentarán apurar a súa posta e acadar un bo resultado coa motivación que sempre supón enfrentarse ao cadro coruñés. Para Aitor, un dos fichaxes do Racing Vilalbés esta temporada “xogar contra un equipo con tanta historia como o Deportivo sempre é bonito e emocionante e afróntoo con moitas gañas e ilusión. Non tódolos días te enfrontas a xogadores da talla de Celso Borges ou Álex Bergantiños“. O ribadense retorna ao clube onde xa se formou en xuvenís e fíxoo “con gañas, despois de estar seis meses sen xogar un partido. Sentinme moi cómodo, xa que coñecía a moitos compañeiros da miña etapa no clube. A pesar do resultado en Viveiro as sensacións son boas, o importante é ir coñecendo o estilo de xogo e collendo ritmo de cara a competición“.\nPara o domingo ás 18 horas queda o encontro do Viveiro, que recibirá en Cantarrana a un Somozas chamado a ser un equipo punteiro na categoría. O conxunto de ferrolterra reforzouse con xogadores de renome, como os ex racinguistas Pablo Rey e Marcos Álvarez ou o viveirense Aldán Naval procedente da canteira do Celta de Vigo. “Nós afrontamos tódolos partidos da mesma maneira, sexa contra o rival que sexa. Será unha boa preparación e serviranos para seguir collendo ritmo de competición e acoplando as novas fichaxes ao equipo“, afirma Arturo, dianteiro do cadro mariñán, que asegura que o encontro da pasada fin de semana ante o Racing Vilalbés “deixounos boas sensacións, aínda que agora o importante é ir cargando as pernas de minutos e competir o máximo posible en tódolos encontros de pretemporada para chegar da mellor maneira ao comezo de liga. Despois de seis meses sen competir xa se botaba en falta, e máis aínda podendo disfrutar do noso público”.


As obras de accesibilidade do distrito\nEn concreto, segundo os datos do departamento de Rexeneración Urbana e sempre no marco do proxecto de mellora de accesibilidade no antigo distrito 4, o Concello acometeu actuacións de renovación e remodelación en 15 pasos, estando a executar neste momento intervencións noutros 12. Estas obras acométense, neste momento, no entorno da Rolda de Nelle, Nosa Señora de Fátima, Rolda de Outeiro e avenida de Arteixo, se ben este proxecto contempla actuacións en moitos máis ámbitos, que se irán abordando de forma progresiva. En concreto, os pasos de peóns onde xa se remataron as actuacións previstas distribúense entre as rúas Río Avia, Río Sarela, Rolda de Nelle, Dolores Rodríguez Sopeña, San Roberto, Río Mandeo e San Jaime.\nO titular de Rexeneración Urbana recorda que, cando remate este proxecto, teranse realizado preto de 530 actuacións nos barrios dos Mallos, A Sardiñeira, Estación de San Cristóbal, Sagrada Familia, Santa Margarida, San Pedro de Mezonzo e a parte da Falperra máis próxima á Rolda de Nelle. "As actuacións que se están a desenvolver seguen a liña de coidado de espazo público nos barrios. Moitos dos pasos de peóns desta zona presentaban deficiencias que viñan dende a súa propia construción, como non ter as medidas adecuadas. As intervencións que se están a realizar nos pasos de peóns son individualizadas e van máis alá do mero pintado, xa que hai dende obras para a ampliación das orellas da beirarrúa até en pasos que até este momento non contaban con rebaixa", explicou o responsable municipal. O proxecto de mellora de accesibilidade comprende actuacións en 276 vados en pasos de peóns que se atopan en mal estado e non contan con rebaixas, así como outras 170 en pasos que non cumpren a normativa vixente en materia de accesibilidade. Ademais, as obras previstas comprenden tamén actuacións en 66 pasos de obra máis recente así como a adaptación de 17 paradas de autobús, o que mellorará de xeito considerable a accesibilidade do transporte urbano.\nO concelleiro Varela salientou tamén a distribución das obras por áreas de actuación, de forma que estas xeren os menores prexuízos posibles á cidadanía durante a súa execución. Ao longo deste mes leváronse a cabo actuacións correspondentes á parte leste do barrio da Sagrada Familia, entre a avenida de Arteixo e a rúa Nosa Señora de Fátima. De seguido, a área de Rexeneración Urbana avanzará cara ao oeste, traballando entre as rúas Nosa Señora de Fátima e Cardenal Cisneros. As accións restantes na área Sagrada Familia --entre Cardenal Cisneros e a avenida de Fisterra-- completaranse durante os dous meses seguintes.\nA continuación, as actuacións concentraranse no barrio de Santa Margarida, entre a Rolda de Nelle e o perímetro do propio parque, para continuar cunha semana de traballos no grupo de mazás da Colonia Juan Canalejo entre a Rolda de Nelle, avenida de Arteixo, Pla y Cancela e Juan Castro Mosquera. Xa de cara ao inicio do 2019 acometeranse distintos traballos, ao longo de 5 semanas e media, no interior do barrio dos Mallos --delimitado polas roldas de Nelle e Outeiro, e as avenidas de Arteixo e dos Mallos--. As demais actuacións no resto do barrio, e até a avenida de Alfonso Molina, realizaranse no período máis longo de intervención, cunha extensión prevista de 2 meses e unha semana. Finalmente, a área de Rexeneración Urbana intervirá durante o prazo dun mes na parte dos Mallos situada entre a rolda de Outeiro e os equipamentos da Sardiñeira.


05/11/2021. A titular de Mar asegura que a comunidade está a facer un bo traballo neste eido, pero defende a necesidade de insistir nesta estratexia para que as bondades dos produtos pesqueiros de Galicia sexan coñecidos de xeito global e as empresas do sector conten con amplas posibilidades para diversificar o seu negocio\n04/11/2021. O Executivo galego destina máis de 7,5 millóns de euros ás iniciativas aprobadas na convocatoria deste ano de axudas aos GALP, aos cales se suman máis de 7,3 millóns de investimento privado, para impulsar a dinamización das zonas costeiras\n04/11/2021. Portos de Galicia vén de rematar os traballos de instalación de pavimento tecnolóxico nas instalacións flotantes e ten en execución a construción de vestiarios para os profesionais do sector marisqueiro\n03/11/2021. Portos de Galicia vén de rematar as obras de instalación de novos elementos para o amarre en pantaláns e ramplas e reparou o pavimento da punta do peirao do Xufre\n03/11/2021. Portos de Galicia investiu 50.000 euros na instalación de material tecnolóxico e ecolóxico, máis duradeiro nunha contorna marítima


Coincidindo case co "cumpreanos" de Rosalía, o 26 de febreiro estivo no noso centro Diego Pardo Amado para presentarnos o seu libro "Rosalía de Castro. A luz da ousadía". A obra é o resultado dunha lectura desprexuizada da obra íntegra de Rosalía e busca contribuir, neste ano no que se cumple o 125 cabo de ano do seu pasamento, á dignificación da súa figura combatindo toda a carga negativa que moitas veces se ten asocido a ela. Diego, antigo alumno do noso centro e licenciado en Filoloxía Galega pola Universidade da Coruña, está a escribir na actualidade a súa Tese de doutoramento ("O debate sobre a identidade feminina na obra de Rosalía de Castro e na literatura galega reinacente") baixo a dirección da doutora María Pilar García Negro, antiga profesora tamén do noso centro. O acto foi precedido da lectura de diversas poesías de Rosalía representativas da súa concepción do mundo e da súa visión do papel da muller. Unha vez finalizado o acto, Diego concedeunos unha entrevista a "Graos de Corvo"\nP.- Como comezou a escribir o libro? Como se lle ocorreu escribir este libro? R.- A figura de Rosalía de Castro chamoume sempre moito a atención por todo isto que comentamos hoxe, porque é unha muller moi botada para adiante, moi pouco convencional, moi diferente de todas as mulleres da súa época e na Universidade, como sabedes estudei Filoloxía Galega, hai un curso exclusivamente dedicado á literatura galega do século XIX , a Rosalía, a Curros, a Pondal, e aí unha profesora que tamén foi docente neste centro, Mª Pilar Garía Negro, digamos que me despertou o gosto por esta escritora, polos seus poemas, pola súa iteratura en xeral.\nEn realidade o libro forma parte dun traballo de investigación dos meus estudos de doutoramento que é necesario para acadar un título que se chama Diploma de Estudos avanzados e unha vez presentado ese traballo diante dun tribunal obtivo moi boa cualifiación e por tanto decidinme a facer algunhas mudanzas, facelo máis didáctico en certo sentido e dalo ao prelo, E tiven a fortuna de que a editorial Laiovento, que é unha das máis importantes de Galicia tivesa a ben publicalo. Por tanto nace de aí\nP.- Despois de todo este estudo en defensa da muller que opina de que no XXI haxa tanta violencia de xénero?\nR.- Na realidade a pregunta que me fas, moi interesante, o que pon en valor é que os textos de Rosalía de Casto son aínda aplicables a hoxe en día. No poema “Xan” que vos coñecedes ben, o que se critica, a crítica social que realiza Rosalía de Castro, é perfectamente aplicabel a hoxe en día\nComo é lóxico posiciónome totalmente en contra da violencia machista, da violencia contra a muller e podemos utlizar os textos de Rosalia de Castro para poder loitar ainda hoxe en día, no século XXI, contra esa lacra da sociedade\nP.- Como cre vostede que sería Rosalía na nosa época?\nR.- Tamén é unha moi intelixente pregunta. Penso que se Rosalía de Castro tivera nacido nesta altura, se fose nosa coetánea, tería aproveitado moitisimo por exemplo o feito de poder acceder a unha edudacion universitaria, tería accedido a estudos musicais, tería acudido ao conservatorio con toda probabilidade e sería unha muller, mesmo hoxe en día, revolucionaria, mesmo hoxe en día iría contra a corrente maioritaria, contra o pensamento único.\nSería radical no sentido etimolóxico do termo, que significa cortar de raíz exactamente igual que no século XIX, coa diferenza de que o faría de maneira directa mentras que no século XIX tiña certo sentido facer esas reivindicacións dunha forma velada, que non chamase demasiado a atención en moitos casos. Sería unha muller radical pero a cara descuberta\nP.- Por que cre que Rosalía destaca fronte a outras mulleres tamén loitadoras? R.- Para mín destaca fronte a outras mulleres que tamén tiveron un papel salientábel na historia, como por exemplo Emilia Pardo Bazán ou Concepción Arenal que tamén son mulleres galegas, por unha razón fundamental: porque ela vaise comprometer coas clases populares e ademais vaise compormeter co galego, e ningunha outra muller no século XIX estableceu un compromiso desas dimensións cos mais pobres que mesmo falaban unha lingua que nin era considerada como tal, que era considerada como unha fala bárbara, como un dialecto, como algo dunha xente burda,... Pois ela vai ter a valentía no século XIX de comprometerse con esas persoas, algo que outras mulleres intelectuais non tiveron o valor, non foron quen, ou non quixeron facer.\nP.- Estando no instituto algún profesor inculcoulle o interese por Rosalía? Sí, dende logo que o profesorado da sección de Lingua e Literatura galega, non me atrevería a citar nomes porque non quixera deixar ningún fora, mais especialmente Telma, digo Telma porque foi a profesora que cando eu estudei era a profesora que impartia en 3º de BUP literatura galega. Mais tamén Inma, mais tamén a profesora Doallo. Polo tanto sí é certo que aproveitei esas aulas e foron moi importantes para min, como un primeiro contacto coas obras de todos estes autores. E o entusiasmo que esas profesoras transmitirían nas súas aulas. Estou moi agradecido tamén aos vosos profesores e profesoras.\nP.- No século XXI nos mesmos postos de traballo os homes gañan moito máis que a mulleres. Por que cres que sucede isto? Pois efectivamente, na pregunta que vostede me formula está a resposta. É a demostración factibel e palpabel de que aínda segue a pervivir unha situación de subordinación da muller. Se a igualdade fose plena, os soldos polo mesmo traballo no home e na muller serían os mesmos. Na realidade é unha proba, unha das moitas probas da pervivencia da obra de Rosalía.\nP.- Axudoulle ou inspiroulle alguén cando escribiu o libro? Sí, na realidade, as axudas nunca se pode desvotarse. Sempre hai persoas con experiencias acumuladas, que levan moito tempo facendo lecturas, persoas ás que recorremos. No meu caso foi fundamental a figura da profesora Mª Pilar García Negro que foi a que escribiu o prólogo e por tanto actuou de guía, sempre axudando, revisando, suxerindo, abrindo novas vías de interpretación … Nunca desboto a axuda de persoas con mais bagaxe cultural, con máis formación.\nP- Tés pensado algún proxecto? Como sabedes, estou a escribir a miña tese de doutoramento que versa tamén sobre Rosalía de Castro dunha forma máis ampla e estame interesando moito a figura de Ovidio Murguía,o fillo de Rosalía que foi pintor . Se cadra no futuro traballo nesta “xeneración doente”, mais primeiro estoume a centrar na tese. 03/02/10 - Equipo de Normalización e Dinamización L\nPuntuación: (3 avaliadores)\nData de creación:03/02/10


18.02.08 - Reunión coa Directora Xeral de Ordenación Educativa propoñendo a optatividade da Educación Física en Bacharelato e quedando en que nos informarían da situación final do borrador de Bacharelato.\n03.04.08 - O xoves 03 de abril de 2008, levouse a cabo a mesa sindical onde se presentaba dende Educación o anteproxecto da ordenación do currículo de bacharelato. Un dos tres pasos que quedan para a súa aprobación definitiva. Os sindicatos xa foran informados sobre a nosa reivindicación e, a pesar da súa postura conxunta a favor de manter o actual horario de Educación Física, non conseguiron modificar nada.\n04.04.08 – Contacto coa prensa: Voz de Galicia, Faro de Vigo, 7 de Santiago.\n07.04.08 – Mail a colexiados a modo de resumo das accións desenvolvidas a semana antrerior e convocándoos a unha reunión aberta que terá lugar o xoves 10 as 19.00 horas en Santiago de Compostela.\n07.04.08 - Enquisa na Voz de Galicia: ¿Parécenlle adecuadas as horas de educación física? Web\n09.04.08 - Radio Galega - Programa "Un día por diante" do día 9 a partir do minuto 12.05 Web\n08.04.08 – Mail aos seguintes destinatarios solicitando que APOIEN A CAMPAÑA E SE ADHIERAN AO MANIFESTO E A PLATAFORMA CREADA.\n- Decanos de Facultades, Persoas de contacto dos diferentes Maxisterios de EF (Coruña, Lugo - Santiago, Vigo), representante da FIEP, AGAXEDE.\n- Sindicatos, grupos parlamentarios, federaciones deportivas, colexios profesionales relacionados (Psicología, Médicos, Enfermería y fisioterapeutas), Consellería de sanidad - Subdirección Xeral de Programas de fomento de hábitos de vida saudables, Consellería de presidencia, Presidencia y Vicepresidencia de la Xunta, Dirección Xeral para o Deporte e FDG.\n09.04.08 – ASAMBLEA CORUÑA E PONTEVEDRA PARA: Informar da situación actual, estabrecer un representante na platagorma, animar a apoiar o manifesto entre outras accións a desenvolver.\n11.04.08 - Solicitude de appoio á: Federación de relixiosos de ensinanza de Galicia, Federación de centros de ensino privado.\n11.04.08 - Reunión da platagorma en Santiago de Compostela para decidir accións a desenvolver.\n11.04.08 - Adhesión a plataforma de diversas institucións quedando a data as seguintes entidades integrantes:\nIlustre Colegio Oficial de Licenciados en Educación Física y en Ciencias de la Actividad Física y el Deporte de Galicia (Colef/Cafd de Galicia)\nEscuela de Magisterio de Educación Física de la Universidad de A Coruña\nEscuela de Magisterio de Educación Física de la Universidad de Santiago de Compostela\nAsociación Gallega de Gestores Deportivos (AGAXEDE)\nDelegación en Galicia de la Federación Internacional de Educación Física (FIEP)\nAsociación Galega de Medicina do Deporte (AGAMEDE)\n11.04.08 - Mail a colegiados e departamentos de educación física coas accións a desenvolver así como formato para recollida de firmas.\n12.04.08 - Novas en prensa:\nO piloto Luis Moya rexeita redución de horas de Educación Física porque é a única materia de "formación integral"\n13.04.08 - Información aos asistentes do Partido do Deport (Riazor) da situación actual.\n14.04.08 - Solicitude de apoio a Confederación Galega de asociacións de pais de alumnos.\n14.04.08 - Envío de peticións aos membros do Consello Escolar de Galicia.\n15.04.08 - Envío de imaxe da campaña a colexiados e departamentos de educación físcia dos institutos.\n16.04.08 - 2ª Convocatoria de reunión da Plataforma en defensa da Educación Física (A Coruña)\n17.04.08 - Envío de correo electrónico a colexiados, precolexiados, xubilados, persoas que se adhirieron ao manifesto, entre outros resumindo as accións a acometer.\n17.04.08 - Asistencia as reunións da CIG-Ensino:\n- A CORUÑA IES Rafael Dieste (Pro. Manuel Murguía Esquina Ronda Outeiro)\n- FERROL IES Concepción Arenal (Rúa Cuntis s/n)\n- PONTEVEDRA IES Valle Inclán (Avenida Montero Ríos s/n)\n- VIGO IES Santo Tomé (Gran Vía s/n, Travesas)\n17.04.08 - Adhesión a plataforma: Federación Gallega de Tenis.\n18.04.08 - Fax a Dirección Xeral para o Deporte informando que as accións encamiñadas a renunciar ao Deporte Escolar que poderían desenvolverse ese fin de semana son iniciativas do profesorado e non forman parte (polo momento) do calendario de accións propostas e aprobadas polo Colef/Cafd de Galicia e a Plataforma.\n20.04.08 - Aparición da campaña 1+1 = 3 horas no partido do Racing de Ferrol en A Malata.\n23.04.08 - Resume da concentración diante de Consellería de Educación e Ordenación Educativa (Santiago de Compsotela)\n25.04.08 - Comparecencia Directora Xeral para o Deporte\n28.04.08 - 12.00 horas - Concentracións e Asambleas nas Facultades.\n28.04.08 - 16.30 Concentración diante do Consello Escolar de Galicia.\n29.04.08 - Folga e Manifestación en Santiago de Compostela.\n30.04.08 - Reconto das firmas en papel enviadas ao colexio.\nReconto de firmas on-line\n06.05.08 - Reunión dos membros da plataforma en defensa da Educación Fïsica\n07.05.08 - Comunicado da Conselleira de Educación e Ordenación Educativa informando que se manteñen as dúas horas de educación física.\nO resumen das novas de prensa atopará-lo no seguinte enlace: Linck Novas de Prensa\n¡Entre todos/as o conseguimos!\nIndependentemente, mantense a reivindicación das 3 horas de educación física tal como indica o Parlamento Europeo.


Un tramo da avenida Terra Chá de Vilalba pasa a ter sentido único | Terrachaxa.com\nUn tramo da avenida Terra Chá de Vilalba pasa a ter sentido único\n17 Set 2019 Actualidade, Vilalba Actualidade, Vilalba\nO Concello de Vilalba vén de informar que a partir deste xoves, 19 de setembro, ás doce da noite o tramo de estrada desde a saída da rúa Alcalde Fraga Bello ata a de Benxamín Paz pasará a ter un único sentido de circulación polas obras na avenida Terra Chá. Este cambio no tráfico permitirá deixar un só carril de circulación central, reservando ambos lados para as obras que iniciaron hai preto de dous meses na avenida.\nAdemais, desde o goberno local anuncian a prohibición da parada e estacionamento en todo o tramo, así como a sinalización “nas rúas que desembocan na zona que se atopa en obras”, informou o edil de Infraestruturas e Urbanismo, Luis Fernández.\nAsí, atoparanse sinais de “entrada prohibida” na Avenida Terra Chá para o tráfico de vehículos que circulen de Meira ata o centro de Vilalba. Do mesmo xeito, informarase da restrición ao tráfico nas rúas mencionadas co obxectivo de seguir o sentido único de circulación establecido.\nEtiquetas Avenida Terra CháCirculaciónobrasVilalba\nAnterior Comeza a Liga de Billarda cun novo equipo da Chaira\nSeguinte Xotramu volve de Italia tras participar nun festival internacional de xogos populares


Continúa o acondicionamento de vías municipais en Ribas de Sil - RIBEIRASACRAXA\nContinúa o acondicionamento de vías municipais en Ribas de Sil\nPor Helena14 Xuño, 2021Sin comentarios\nDestináronse 90.000 euros ao acondicionamento de vías de titularidade municipal en Ribas de Sil.\nA través do Plan Marco 20-21 e do último Plan de Infraestruturas Rurais (PIR) arraxáronse dúas pistas que suman máis de tres quilómetros de lonxitude e 61.600 euros de investimento. Ademais, o Plan Marco 21-22 achega outros 28.400 euros para continuar coas melloras.\nNo que respecta ás obras rematadas nos últimos meses, supuxeron o arranxo de máis de dous quilómetros na vía que atravesa o val de viñedos contiguo a San Clodio ata chegar preto do núcleo de San Pedro, así como dun ramal que pecha unha superficie dunhas tres hectáreas.\nProcedeuse á limpeza e reapertura de paseos e cunetas, bacheos puntuais, preparación da plataforma e cobertura de distintos tipos, triple e dobre rega asfáltica ou zahorra compactada, segundo os tramos.\nIgualmente, a través do PIR a Consellería arranxou o camiño que parte do núcleo da Cova, atravesa Rebosía e remata en Vilardomato. Ademais de reparar o firme nos 1,3 quilómetros de vía, mellorouse o trazado ampliando o radio da curva existente no punto quilométrico 0,07; tamén se acondicionou unha intersección con outro camiño municipal e executáronse obras para evitar escorrentías de auga de chuvia que poidan enlodar a calzada.\nRibas de Sil incorpora unha fonte que dá a benvida aos peregrinos no Xeocamping\nOs nenos de Ribas de Sil xa poden enviar as cartas aos Reis Magos\nFolgoso do CourelQuirogaRibas de Sil\nA Unidade de Atención Temperá da zona sur de Lugo conta cun orzamento de 102.600 euros


A alfabetización dixital\nAo longo das distintas sesións expositivas e interactivas, fomos analizando a importancia de novas metodoloxías educativas que nos sitúen na sociedade da información na que nos atopamos, dándonos as claves para acadar a sociedade do Coñecemento, como xa c...\nTags: alfabetización dixital, educación, tecnoloxía, metodoloxías, sociedade\nBoas tardes a tod@s!! Nesta entrada gustaríame compartir con vós a miña experiencia na elaboración do vídeo; así como, explicarvos un pouco a temática do mesmo en relación coas clases expositivas e interactivas. Para a elaboraci&oac...\nTags: identidade dixital, víedo, alfabetización dixital\nSoleado día en Santiago, como cada luns dirixímonos o cu do Campus Sur para a materia de Tecnoloxía Educativa. Non me esperaba atoparme este luns con semexante panorama. Soábanme na miña cabeza conceptos que algúns de vos xa publicáchedes no blog a...\nTags: Google, Marcadores Sociais, Alfabetización Dixital, Desgraciada\nInLugo e alfabetización dixital\nDespois de uns días sen publicar volvo a darvos a brasa, esta vez co tema tratado onte na clase expositiva: a alfabetización dixital. Antes de nada dicirvos que non vou facer unha entrada colorida e sinalando palabras nun tamaño de letra maior xa que, supoño que debido...\nTags: Alfabetización Dixital, InLugo, Congreso, Carencias


letras galegas archivos - Comarcas na Rede\nO festival das Letras Galegas continúa esta fin de semana na parroquia de Guillade. O Centro Cultural acolle este sábado 21 de maio dúas novas actuacións de balde nas que público de todas as idades poderá gozar da música e do teatro.\nAs actividades das Letras Galegas organizadas dende os servizos de Lingua e Memoria da Deputación de Pontevedra chegarán a 35 concellos de todas as comarcas da provincia para dar a coñecer a vida e obra de Florencio Delgado Gurriarán grazas ao espectáculo ‘De Valdeorras a México. Terra A Nosa’.\nO Concello de Oia organiza un concurso escolar de debuxo co gallo do Día das Letras Galegas, o cal premiará os mellores retratos do escritor homenaxeado este año, Florencio Delgado Gurriarán.\nO Concello de Gondomar pon en marcha un programa de actividades denominado “Gondomar en Galego” que abarca a literatura, a música, o teatro e incluso o deporte.\nO Concello de Nigrán arranca este sábado 7 de maio ás 21:00 horas na Alameda de A Ramallosa a súa programación especial polo ‘Mes das Letras Galegas’ co concerto estrea da nova xira de ‘A Banda da Loba’.\nA Deputación de Pontevedra vén de pechar a súa programación das Letras Galegas 2022 para homenaxear a figura de Florencio Delgado Gurriarán con actividades destinadas a todos os públicos.\nDende o luns, 2 de maio e até o vindeiro día 12 de maio, alumnos e alumnas de primaria dos colexios de Redondela, participan nos obradoiros 'Camiños da Lingua', unha iniciativa posta en marcha pola Concellería de Normalización Lingüística, que xestiona a alcaldesa Digna Rivas.\nO Concello de Nigrán abrirá este sábado co concerto da pianista Brenda Vidal (Auditorio Municipal, 20:00 horas) a súa programación especial de maio, o mes das Letras Galegas. A actividade sociocultural destas catro semanas será intensa e variada adaptándose á realidade sanitaria de cada momento.\nXunta e ‘Renfe Viajeros’ homenaxean a Carvalho Calero nos trens de alta velocidade e nas estacións das sete cidades galegas\nO secretario xeral de Política Lingüística, Valentín García, presentou esta semana a campaña posta en marcha pola Xunta de Galicia e 'Renfe Viajeros' para homenaxear a Ricardo Carvalho Calero no marco da Semana das Letras Galegas que este ano, de xeito excepcional, se está a celebrar en outubro. Así, a través desta iniciativa os repousacabezas de 13 trens de alta velocidade do corredor atlántico A Coruña-Santiago de Compostela-Vigo e do corredor Avant A Coruña-Santiago de Compostela-Ourense lucirán a imaxe da campaña institucional durante un mes.\nNigrán suspende o concerto do sábado con motivo das Letras Galegas ao entrar novamente o concello no nivel vermello pola COVID\nNigrán celebra as Letras Galegas este sábado co concerto de ‘Xardín Desordenado’\nO Concello de Nigrán sumarase á conmemoración das Letras Galegas este sábado 31 de outubro (nova data designada pola Real Academia Galega ao coincidir o 17 de maio en confinamento) co concerto de Xardín Desordenado ás 20:00 no Auditorio Municipal. Esta programación especial en homenaxe a Ricardo Carvalho Calero conta co apoio da Deputación de Pontevedra para actividades de dinamización da lingua galega. Como ven sendo habitual, o aforo estará limitado a 54 persoas para manter unha correcta distancia de seguridade.


As claves legais do caso Fórum Filatélico-Afinsa | Consumer\nAs claves legais do caso Fórum Filatélico-Afinsa\nA Fiscalía sinala na querela que se deseñou una trama defraudatoria destinada á procura de investidores a quen se lles aseguraba una alta rendibilidade mediante a adquisición de selos sobrevalorados\nAutor: Por Juan Ramón Hidalgo Moya. Avogado\nData de publicación: Venres, 12deMaiode2006\nAs querelas criminais da Fiscalía anticorrupción\nOs feitos presuntamente cometidos polos responsables das sociedades intervidas teñen tinguiduras penais. Polo menos así o sinalan as investigacións policiais levadas a cabo e o feito de que o asunto estea en fase de investigación sumarial en dous Xulgados Centrais de Instrución da Audiencia Nacional tras a presentación por parte da Fiscalía Anticorrupción de senllas querelas criminais. Os consumidores afectados, e a sociedade española en xeral, quedaron sorprendidos pola rápida actuación policial e xudicial levada a cabo, nun asunto que nos lembra, como así apuntou algunha afectada e algún xurista, ao “corralito” arxentino, con miles de persoas organizándose ante as portas das oficinas centrais das empresas ás que confiaran os seus aforros, agora pechadas por orde xudicial.\nO aparentemente sorprendente neste caso é que ningún dos investidores afectados agora pola intervención xudicial haxa interposto reclamación administrativa ou denuncia penal previa por uns feitos que parecen haberlles causado un dano patrimonial por engano, pois cobraban puntualmente as cantidades pactadas contractualmente.\nUna das queixas que se lanzaron apunta directamente contra a administración, xa sexa pola súa inactividade lexislativa, como pola súa pasividade na acción, tras as dúbidas mostradas durante anos polas asociacións e organizacións de consumidores sobre este tipo de investimentos, e una vez que tiveron coñecemento do trasladado das investigacións levadas a cabo pola Axencia Tributaria desde 2003 a 2005.\nAgora, tras o levantamento do segredo do sumario, é hora de dilucidar responsabilidades penais, se as hai, e doutra índole, se así se dan; pero tamén de protexer os intereses colectivos de todos e cada un dos consumidores afectados.\nDoutra banda, todo apunta a que a actividade levada a cabo polas empresas intervidas non estaba suxeita á Lei de Institucións de Investimentos Colectivos de 2003, polo que o seu amparo legal está limitado basicamente á obrigación paira a entidade de someter as súas contas anuais a auditoría e de informar de maneira completa aos seus clientes, especialmente das garantías externas existentes paira garantir o cumprimento das súas obrigacións. Os xuíces non van ter outro remedio que actuar contra os presuntos responsables coa lei na man, a única que poden aplicar.\nIntroducíndonos no contido da querela contra AFINSA, á que tivo acceso CONSUMER EROSKI, o Ministerio Fiscal considera que os responsables desta sociedade viñeron desenvolvendo durante os últimos anos un negocio defraudatorio de captación de aforro masivo, levado a cabo en multitude de locais en numerosas poboacións españolas, mediante a realización duns contratos en serie de investimento en filatelia.\nAos investidores asegurábanlles una alta rendibilidade, susceptible de obterse mediante a adquisición e xestión dun fondo filatélico. Neste sentido, a Fiscalía manifesta que os responsables de AFINSA conseguiron importantes achegas por parte de persoas ás que se entregaron lotes de selos sumamente sobrevalorados, cando non falsos, e, logo, cantidades en concepto de intereses que non eran talles, senón parte do metálico recibido dos propios clientes.\nSegundo a querela, a boa fe dos investidores resultou defraudada mediante unha dobre ficción: que o lote de selos adquirido co seu investimento era dun valor extraordinariamente superior ao real e que o abonado como intereses tiña esa condición, cando o certo é que era diñeiro procedente doutras achegas, as dos novos investidores. Da mesma forma, apunta que a práctica defraudatoria deseñada polos querellados paira dar viabilidade a tal negocio determinou que a entidade AFINSA atópese ao día da data en situación de absoluta insolvencia, atendendo ao desfasamento patrimonial que iso xerou. A querela criminal contra AFINSA foi presentada o pasado 24 de abril de 2006 pola Fiscalía ante o Xulgado Central de Instrución Decano da Audiencia Nacional. A base xurídica da mesma contra o nove querellados o é polos delitos de estafa, contra a Facenda Pública, de branqueo de capitais, insolvencia punible, administración desleal e falsidade en documento privado.\nA competencia corresponde á Audiencia Nacional por canto impútase un delito defraudatorio (o de estafa) que, polas dimensións do caso, pode producir una grave repercusión na seguridade do tráfico mercantil e na economía nacional, así como afectar a unha xeneralidade de persoas, que celebraron contratos en todo o territorio nacional.\nIr á páxina seguinte: Negocio insustentable »\nafinsa estafa Fiscalía-gl inversores-gl selos


AA40ESTUDO | Sobre nós\nAA40ESTUDO é unha entidade que nace co propósito de ofrecer servizos de formación e ensino que favorecen a conciliación da vida laboral das familias co calendario escolar dos seus fillos e fillas.\nOs programas que desde AA40ESTUDO se deseñan contribúen a ampliar a oferta horaria e de actividades dos centros, están dirixidos ás ANPAS, Concellos e outras institucións sociais que dalgún xeito están vinculadas ou interesadas polo fomento de actividades dirixidas ao menor, ás familias e outros colectivos.\nAs actividades organízanse cumprindo os seguintes obxectivos xerais:\nFomentar o desenvolvemento persoal do/a alumno/a facilitando e promovendo a súa socilización, coa adopción de actitudes e comportamento de compañeirismo, solidaridade e respecto.\nFacilitar a integración do alumnado con maiores dificultades ou déficit, sexan éstes por razón de desfase na súa aprendizaxe, dificultades relativas ao idioma, pertencer a minorías étnicas ou poboación inmigrante, carencias afectivas...\nPotenciar as capacidades e habilidades de creación e expresión artística.\nFavorecer un espazo educativo, de traballo en equipo respetuoso e solidario.\nIncorporar comportamentos e hábitos saudables para o uso creativo do tempo de lecer.\nFomentar e desenvolver o coñecemento por parte do/a alumno/a da informática.\nFacilitar a xestión e a cooordinación de todo o proceso de planificación, execución, seguimento e avaliación; asesorando, orientando e informando con detalle ás persoas solicitantes do servizo e a todas as partes interesadas.\nAA40ESTUDO Centro de formación\nAvda. Fernando Conde, 40, 4ºD


Fairway, Forum do Camiño de Santiago en cifras\nel noviembre 17, 2017 Publicado por con cada propietari@,\nO éxito da segunda edición de Fairway, Forum do Camiño de Santiago, celebrada do 12 ao 14 de novembro na capital de Galicia supón a “confirmación da necesidade dun encontro destas características”.\nAsí se manifestan os organizadores e patrocinadores deste evento que se converteu en cita de reunión plural para os distintos profesionais, institucións e interesados nos vieiros a Santiago.\nO Palacio de Congresos e Exposicións de Galicia recibiu a case 4.000 asistentes que acudiron a unha feira de 1.200 metros cadrados de superficie expositiva, con espazos adicionais para actividades e mostras, auditorio, presentacións para medios de comunicación e área de reunións. A feira medrou un 20% respecto da do 2015.\nCelebráronse máis de 1.500 reunións de traballo nun workshop que contou con 27 turoperadores procedentes de 15 países e que funcionou grazas a un minucioso traballo de axenda. A expectación por este formato provocou que numerosas empresas e entidades non puidesen participar nel.\nTodas estas cifras supoñen un notable aumento respecto ás da primeira edición en 2015, que contou con 50 expositores en feira e 1.200 reunións no workshop.\nComo novidades, neste segundo Fairway 80 profesionais e representantes institucionais tomaron a voz en catro mesas de debate intersectoriais sobre distintas rutas a Santiago. Un formato que forneceu a reflexión conxunta e a confrontación de intereses e opinións, ás veces diverxentes.\nTamén se puxeron en marcha dúas viaxes de familiarización polo Camiño Portugués e mailo Camiño Inglés para turoperadores e prensa especializada nos que tomaron parte 40 persoas.\nAdemais, houbo seis presentacións institucionais e de recursos reservadas para medios; e programouse un calendario de actividades para todos os públicos o domingo 12.